
Ίδρυση· Μέσης Τεχνικής Επαγγελματικής Νοσηλευτικής Σχολής στο 
Γενικό Νομαρχιακό Νοσοκομείο Γρεβενών και έγκριση του οργανι¬ 
σμού αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 4 παρ. 3 του Ν.Δ. 683/48 (ΑΊ24) όπως αντικατα- 
στάθηκε με το άρθρο 6 παρ. 1 εδαφ. α' και παρ. 3 του Ν. 1579/85 
«Ρυθμίσεις για την εφαρμογή και ανάπτυξη του Εθνικού Συστήματος 
Υγείας και άλλες διατάξεις» (ΦΈΚ 217 Α’). 

β) του άρθρου 86 παρ. 3 του Ν. 1566/85 «Δομή και λειτουργία της 
Πρωτοβάθμιας και Δευτεροβάθμιας εκπαίδευσης και άλλες διατάξεις 
(ΦΕΚ 167 Ά). . 

2. Την γνώμη του Διοικητικού Συμβουλίου του Νοσοκομείου που 
διατυπώθηκε στο πρακτικό 10/7.5.1991 και χωρίς της γνώμη του 
Περιφερειακού Συμβουλίου Υγείας (ΠΕ.Σ.Υ.) εφ’ όσον αυτό δεν έχει 
ακόμη συγκροτηθεί (Π,Ε. 503/1986, 404/1990). 


3. Το γεγονός ότι δεν έχει συγκροτηθεί. ΠΕ.Σ.Υ. 

4. Την Υ. 1660/1007556/116/0006/23.1.92 Κοινή Απόφαση 
Πρωθυπουργού και Υπουργού Οικονομικών «Ανάθεση αρμοδιοτήτων 
στον Υφυπουργό Οικονομικών» (ΦΕΚ 31/Β/92). 

5. Την Η. 2871/30.4.90 (ΦΕΚ 296/Β/4.5.90) Κοινή Απόφαση 
Πρωθυπουργού και Υπουργού Εθνικής Παιδείας και Θρησκευμάτων 
«Ανάθεση αρμοδιοτήτων στους Υφυπουργούς Εθνικής Παιδείας και 
θρησκευμάτων». 

6. Την υπ’ αριθμ. 328/92 γνωμοδότηση του Συμβουλίου της Επι¬ 
κράτειας, με πρόταση των Υπουργών Προεδρίας Κυβερνήσεως και 
Υγείας, Πρόνοιας και Κοινωνικών Ασφαλίσεων και των Υφυπουργών 
Οικονομικών και Εθνικής Παιδείας και Θρησκευμάτων, αποφασί¬ 
ζουμε: 

Άρθρο 1- 

Ίδρυση 

1. Ιδρύεται στο Γενικό Νομαρχιακό Νόσ/μείο Γρεβενών Μέση Τε¬ 
χνική Επαγγελματική Νοσηλευτική Σχολή διετούς φοίτησης, χωρίς οι¬ 
κοτροφείο, αποτελούσα Παράρτημα του Νοσοκομείου αυτού, που τελεί 
υπό την εποπτεία και τον έλεγχο του Υπουργείου Υγείας, Πρόνοιας και 
Κοινωνικών Ασφαλίσεων, σύμφωνα με τις διατάξεις του Ν.Δ. 683/ 
1948 (ΦΕΚ 124 Α') του Ν. 1566/85 (ΦΕΚ 167 Α') και του Ν. 
1579/85 (ΦΕΚ 217 Α'), από τις οποίες διέπεται. 

2, Η Μέση Τεχνική Επαγγελματική Νοσηλευτική Σχολή εκπροσω¬ 
πείται ενώπιον πάσης δικαστικής, διοικητικής ή άλλης αρχής ως και 
στις συναλλαγές αυτής από τον Πρόεδρο του Διοικητικού Συμβουλίου 
του Νοσοκομείου και τούτου απόντος ή κωλυομένου από τον Αντιπρόε¬ 
δρο ή άλλο μέλος του Διοικητικού Συμβουλίου οριζομένου προς τούτο 
από αυτό. 

Άρθρο 2 

Σκοπός 

Σκοπός της Σχολής είναι να προετοιμάζει στα πλαίσια θεωρητικής 
και πρακτικής εκπαίδευσης νοσηλευτικό προσωπικό μέσης βαθμίδος 
ικανό να παρέχει νοσηλευτικές φροντίδες στους χώρους άσκησης του νο¬ 
σηλευτικού επαγγέλματος. 

Άρθρο 3 

Αριθμός Μαθητών 

Οι μαθητές σε κάθε τάξη ή τμήμα της Σχολής δεν μπορούν να υπερ¬ 
βαίνουν τους τριάντα πέντε (35). 

Τάξεις με μαθητές περισσότερους από τριάντα πέντε (35) διαιρούνται 
σε τμήματα (άρθρα 9 παρ. 8 και 5 παρ. 10 του Ν. 1566/85). 

Άρθρο 4 

Όργανα διοικήσεως της Σχολής. 

1. Η Σχολή διοικείται από το Διοικητικό Συμβούλιο του Γ ενικού Νο¬ 
μαρχιακού Νοσοκομείου Γρεβενών. 

2. Το Διοικητικό Συμβούλιο έχει τις εξής αρμοδιότητες αναφορικά με 
την οργάνωση και τη λειτουργία της Σχολής. 

α. Συντάσσει και υποβάλλει προς έγκριση τον κανονισμό της Σχολής, 
όπως και κάθε τροποποίηση ή συμπλήρωση αυτού στο Υπουργείο 
Υγείας, Πρόνοιας και Κοινωνικών Ασφαλίσεων μετά από εισήγηση της 
Διεύθυνσης. 

β. Αποφασίζει για κάθε θέμα που αφορά την κατάσταση του προσω¬ 
πικού της Σχολής και ασκεί την πειθαρχική εξουσία επ’ αυτού σύμφωνα 
με τις διατάξεις του Π.Δ. 611/77 ειδικότερα δε με τις κάθε φορά ισχύ- 
ουσες διατάξεις. 

γ. Εισηγείται για έγκριση στο Υπουργείο Υγείας, Πρόνοιας και Κοινω¬ 
νικών Ασφαλίσεων μετά από εισήγηση της Διεύθυνσης τον αριθμό των 
μαθητών που θα εισαχθούν στη Σχολή, κάθε σχολικό έτος. 

δ. Διαχειρίζεται εν γένει την περιουσία και τους πόρους της Σχολής 
δια των αρμοδίων της οργάνων. 

ε. Εγκρίνει κατ’ αρχή το αφορών στη Σχολή κονδύλιο τον προϋπολο¬ 
γισμό του Νοσοκομείου τρεις (3) τουλάχιστον μήνες πριν από τη λήξη 
του οικονομικού έτους και υποβάλλει αυτό μαζί με τον Προϋπολογισμό 
του Νοσοκομείου στην οικεία Νομαρχία για έγκριση. 

στ. α) Εγκρίνει τον ισολογισμό και απολογισμό του λήξαντος έτους 
για το κονδύλιο του Προϋπολογισμού του Νοσοκομείου που αφορά τη 
Σχολή και υποβάλλει αυτούς μαζί με τα λοιπά σχοιχεία του Νοσοκο¬ 
μείου στη Νομαρχία μέσα σε τρεις (3) μήνες από τη λήξη του οικονομι¬ 
κού έτους που αναφέρεται ο απολογισμός. 

β) Αντίγραφο του απολογισμού μαζί με όλα τα σχετικά λογιστικά 
στοιχεία διαβιβάζει και στο Ελεγκτικό Συνέδριο. 

ζ. Αποφασίζει τα περί της αποδοχής ή μη των υπέρ της Σχολής αφιε¬ 
ρωμένων κληρονομιών, δωρεών, κληροδοσιών και εισφορών. 

η. Αποφασίζει κατά τις κείμενες διατάξεις περί ανεγέρσεως ή κατεδα- 
φίσεως οικοδομών, περί αγορά και πωλήσεως κινητών, ακινήτων και 
χρεωγράφων, περί τοποθετήσεως κεφαλαίων, περί συνάψεως δανείων 
πάσης φύσεως, δικαιούμενο να παρέχει προς ασφάλεια αυτών υποθήκη 
επί ακινήτων της Σχολής όπως και περί διαθέσεως της κινητής ή ακίνη¬ 
της περιουσίας της Σχολής. 

Η περί υποθήκης ακινήτων και η περί διαθέσεως περιουσίας της Σχο¬ 
λής απόφαση λαμβάνεται δια πλειοψηφίας των (2/3) του συνόλου των 
μελών των. 

3. Στις συνεδριάσεις του Διοικητικού Συμβουλίου παρίσταται ο Διευ¬ 
θυντής της Σχολής άνευ ψήφου και εισηγείται για τα θέματα που αφο¬ 
ρούν τη Σχολή. 

4. Οι περί της Σχολής αποφάσεις του Διοικητικού Συμβουλίου, ανα¬ 
κοινώνονται στο Διευθυντή της Σχολής δια κοινοποιήσεως αποσπάσμα¬ 
τος των σχετικών πρακτικών και είναι αμέσως εκτελεστές. 

Άρθρο 5 

Αρμοδιότητες του Προέδρου του Διοικητικού Συμβουλίου 

Ο Πρόεδρος του Διοικητικού Συμβουλίου του Νοσοκομείου έχει τις 
εξής αρμοδιότητες, σε σχέση με τη λειτουργία της Σχολής: 

1. Εκπροσωπεί τη Σχολή στις δικαστικές και εξώδικες υποθέσεις 
της, διορίζει τους δικαστικούς πληρεξούσιους. 

2. Καταρτίζει με τον Διευθυντή την ημερήσια διάταξη των θεμάτων 
που είναι για συζήτηση. 

Στην ημερήσια διάταξη περιέχονται περιληπτικά τα θέματα που θα 
συζητηθούν. 

3. Υπογράφει με τον Διευθυντή τις σχετικές επιταγές και τα εντάλ¬ 
ματα πληρωμών, καθώς και τα έγγραφα για τα οποία δεν έχουν εξου¬ 
σιοδοτηθεί γι’ αυτό ο Διευθυντής ή οι προϊστάμενοι των τμημάτων. 

4. Ασκεί στο προσωπικό της Σχολής τις αρμοδιότητες που του παρέ¬ 
χουν οι νόμοι και συντάσσει τις υπηρεσιακές εκθέσεις του Διευθυντή της 
Σχολής. 

Άρθρο 6 

Διεύθυνση - Ώρες εργασίας 

Όργανα Διεύθυνσης της Σχολής είναι ο Διευθυντής, Υποδιευθυντής 
και ο Σύλλογος των διδασκόντων (παρ. 1 άρθρο 11 Ν. 1566/85). 

1. Διευθυντής και Υποδιευθυντής ορίζεται εκπαιδευτικός του κλάδου 
ΠΕ14 εκπαιδευτικός ή ΠΕ17 εκπαιδευτικός ή ΠΕ18 εκπαιδευτι¬ 
κός. 

2. Σύλλογος διδασκόντων 


α. Ο Σύλλογος διδασκόντων της Σχολής αποτελείται από όλους τους 
με πλήρη διδακτική απασχόληση, διδάσκοντες στην Σχολή με οποιαδή¬ 
ποτε σχέση εργασίας και έχει ως Πρόεδρο το Διευθυντή της Σχολής. 

Το ωρομίσθιο διδακτικό προσωπικό με μειωμένο ωράριο διδασκα¬ 
λίας μετέχει στο Σύλλογο όταν στις συνεδριάσεις του εξετάζονται θέματα 
της αρμοδιότητάς του. 

Όταν στις συνεδριάσεις του συλλόγου εξετάζονται ειδικά θέματα μα¬ 
θητών μετέχουν και δύο εκπρόσωποί τους που ορίζονται από το Διοικη¬ 
τικό Συμβούλιο των μαθητικών κοινοτήτων. 

β. Ο Σύλλογος των διδασκόντων συνεδριάζει, ύστερα από πρόσκληση 
του Προέδρου του τακτικά τουλάχιστο μία φορά πριν από την έναρξη 
των μαθημάτων ή μία φορά στο τέλος κάθε τριμήνου και έκτακτα, όταν 
το κρίνει σκόπιμο ο Πρόεδρος ή το ζητήσει εγγράφως για συγκεκριμένα 
θέματα τουλάχιστο το ένα τρίτο των μελών του. 

Οι συνεδριάσεις γίνονται μέσα στο ωράριο εργασία και σε καμιά περί¬ 
πτωση σε ώρες διδασκαλίας των μαθημάτων. 

γ. Ο Σύλλογος διδασκόντων αποτελεί συλλογικό όργανο για την χά¬ 
ραξη κατευθύνσεων για την καλύτερη εφαρμογή της εκπαίδευσης και 
την καλύτερη λειτουργία της Σχολής. Έχει την ευθύνη για την εφαρ¬ 
μογή του ωρολογίου και αναλυτικού Προγράμματος, γην υγεία και προ¬ 
στασία των μαθητών, την καθαριότητα των σχολικών χώρων και την 
οργάνωση της σχολικής ζωής. Ιεραρχεί τις σχολικές ανάγκες και φρο¬ 
ντίζει για την αντιμετώπισή τους. Αξιοποιεί τις δυνατότητες συνεργα¬ 
σίας ανάμεσα στο διδακτικό προσωπικό και τους κοινωνικούς φορείς του 
τόπου (άρθρο 11 ΣΤ του Ν. 1566/85). 

δ. Ο Διευθυντής, Υποδιευθυντής και ο Σύλλογος διδασκόντων έχουν 
εκπαιδευτικά καθήκοντα. 

3. Ώρες εργασίας μόνιμου Εκπαιδευτικού προσωπικού, 
α. Οι ώρες εβδομαδιαίας διδασκαλίας και διεξαγωγής πρακτικών 
ασκήσεων από το εκπαιδευτικό προσωπικό της Σχολής, ορίζονταιως 
εξής: 

αα. Διευθυντής, ώρες δέκα (10) όταν η Σχολή λειτουργεί με 1 ή 2 
τμήματα, 8 από 3-5, 7 από 6-9, 5 από 10-12 και 3 όταν λειτουργούν 
με περισσότερα από 12 τμήματα τάξεων, 
ββ. Υποδιευθυντής, ώρες δεκατέσσερις (14). 
γγ. Καθηγητές, ώρες είκοσι μία (21), αν έχουν έως έξι έτη υπηρε¬ 
σίας, ώρες δέκα εννέα (19), αν έχουν από έξι μέχρι δώδεκα έτη υπηρε¬ 
σίας και ώρες δέκα οκτώ (18), αν έχουν πάνω από δώδεκα έτη υπηρε¬ 
σίας. 

β. Διδασκαλία με μειωμένο ωράριο δεν επιτρέπεται, εκτός εάν η συ¬ 
μπλήρωσή του δεν είναι αντικειμενικά δυνατή οπότε τούτο θα συμπλη¬ 
ρωθεί με διοικητική εργασία. 

γ. Όλο το εκπαιδευτικό προσωπικό τής Σχολής παραμένει υποχρεω¬ 
τικά στη Σχολή στις εργάσιμες ημέρες, πέρα από τις ώρες διδασκαλίας, 
για τη προσφορά και άλλων υπηρεσιών που συνδέονται με το γενικότερο 
εκπαιδευτικό έργο, όπως συμμετοχή σε γιορταστικές, αθλητικές και πο¬ 
λιτιστικές εκδηλώσεις, ενημέρωση των γονέων και κηδεμόνων, τήρηση 
βιβλίων της Σχολής και εκτέλεση διοικητικών εργασιών. 

Κάθε εκπαιδευτικός παραμένει υποχρεωτικά στη Σχολή, στις εργάσι¬ 
μες ημέρες πέρα από τις ώρες διδασκαλίας, για την εκτέλεση συγκεκρι¬ 
μένου έργου που του έχει ανατεθεί, όχι όμως πέρα από έξι (6) ώρες την 
ημέρα ή τριάντα (30) ώρες την εβδομάδα, με την επιφύλαξη της περί¬ 
πτωσης β της παραγράφου 2 του ίδιου άρθρου. 

Από τις πρόσθετες αυτές υπηρεσίες απαλλάσσονται οι μητέρες παι¬ 
διών μέχρι δύο ετών. 

δ. Οι παραπάνω διατάξεις της περίπτωσης γ εφαρμόζονται άνάλογα 
και για το εκπαιδευτικό προσωπικό που είναι απεσπασμένο στη Σχολή ή 
υπηρετεί με σχέση εργασίας ιδιωτικού δικαίου. 

Άρθρο 7 

Αλληλογραφία της Σχολής 

Η Σχολή τηρεί δικό της πρωτόκολλο και αλληλογραφεί απ’ ευθείας 
με κάθε νομικό ή φυσικό πρόσωπο. 

Άρθρο 8 
Πόροι - Δαπάνες 

1. Πόροι του Νοσοκομείου που διατίθεται για τη Σχολή είναι: 
α. Οι υπέρ αυτής κληρονομιές, κληροδοσίες, δωρεές εν ζωή και αιτία 
θανάτου, καθώς και πάσης φύσης επιχορηγήσεις νομικών ή φυσικών 
προσώπων. 

β. Έσοδα από τόκους, τοκομερίδια, μερίσματα, μισθώματα, εκποί¬ 
ηση Ακινήτων ή κινητών της περιουσίας αυτής, 
γ. Κάθε άλλο έσοδο. 

. Ως προς τα υπέρ της Σχολής δωρούμενα ή καταλειπόμενα, εφαρμό¬ 
ζονται οι διατάξεις του άρθρου 109 του Συντάγματος. 

2. Σε περίπτωση καταργήσεως της Σχολής το τυχόν κεφάλαιο που 
θα βρεθεί περιέρχεται, στο Νοσοκομείο στο οποίο λειτουργεί η Σχολή. 

3. Όλες οι δαπάνες λειτουργίας και συντηρήσεως της Σχολής όπως 
και η μισθοδοσία του διδακτικού και λοιπού προσωπικού αυτής βαρύ¬ 
νουν τον προϋπολογισμό του Νοσοκομείου στον οποίο εγγράφονται κάθε 
χρόνο για τον σκοπό αυτό πιστώσεις σε ιδιαίτερο φορέα και κωδικούς 
αριθμούς. 

Άρθρο 9 

^ Βασική διάρθρωση Υπηρεσιών 

Οι υπηρεσίες της Σχολής αποτελούν Διεύθυνση συγκροτούμενη όπως 
παρακάτω: 

α. Τμήμα Σπουδών 

β. Τμήμα Διοικητικών και Οικονομικών Υποθέσεων. 

Άρθρο 10 

Αρμοδιότητες Διεύθυνσης 

Η αρμοδιότητα της Διεύθυνσης αναφέρεται στα πιο κάτω θέματα που 
κατανέμονται μεταξύ των Τμημάτων όπως παρακάτω: 

α. Τμήμα Σπουδών: Κάθε θέμα που αναφέρεται στην εκπαίδευση 
των Μαθητών και την εφαρμογή των εγκεκριμένων προγραμμάτων εκ- 
παιδεύσεως και πρακτικής άσκησης. 

β. Τμήμα Διοικητικών και Οικονομικών Υποθέσεων: Θέματα οικο¬ 
νομικά, διαχειριστικά, διαδικασίες προμηθειών, γραμματειακές ανά¬ 
γκες, ανάγκες λειτουργίας τηλεφωνικού κέντρου, ανάγκες λειτουργίας 
Βιβλιοθήκης της Σχολής, καθώς και κάθε θέμα που αναφέρεται στην εν 
γένει μέριμνα των μαθητών της Σχολής. 

Θεώρηση του γνήσιου της υπογραφής και επικύρωση φωτοαντιγρά¬ 
φων σύμφωνα με το άρθρο 14 του Ν. 1599/86. 

Άρθρο 11 
Θέσεις προσωπικού 

Στη Σχολή συνιστώνται οι πιο κάτω θέσεις: 

Α. ΚΑΤΗΓΟΡΙΑ ΠΕ * 

1. Κλάδος ΠΕΗ Εκπαιδευτικός, θέσεις τέσσερις (4) 

2. Κλάδος ΠΕΙ7 Εκπαιδευτικός, θέσεις πέντε (5) 

3. Κλάδος ΠΕ18 Εκπαιδευτικός, θέσεις πέντε (5). 

Οι θέσεις του Κλάδου ΠΕ 14 Εκπαιδευτικού σε περίπτωση αδυναμίας 
κάλυψής τους από πτυχιούχους Α.Ε.Ι. πληρούνται από υποψηφίους που 
έχουν τα προσόντα των κλάδων ΠΕ17 Εκπαιδευτικού ή ΠΕ18 Εκπαι¬ 
δευτικού. Όσο χρόνο οι θέσεις είναι πληρωμένες από προσωπικό που 
έχει τα προσόντα των κλάδων ΠΕΙ7 Εκπαιδευτικού ή ΠΕΙ8 Εκπαι¬ 
δευτικού οι θέσεις αυτές ανήκουν στους κλάδους ΠΕΙ7 Εκπαιδευτικό ή 
ΠΕΙ8 Εκπαιδευτικό. 

Οι θέσεις του κλάδου ΠΕ17 Εκπαιδευτικού, σε περίπτωση αδυνα¬ 
μίας κάλυψής τους από πτυχιούχους 4ετούς φοίτησης πληρούνται από 
υποψηφίους που έχουν τα προσόντα του κλάδου ΠΕΙ8 Εκπαιδευτικού. 
Όσο χρόνο οι θέσεις είναι πληρωμένες από προσωπικό που έχει τα προ¬ 
σόντα του κλάδου ΠΕΙ8 Εκπαιδευτικούς θέσεις αυτές ανήκουν στον 
κλάδο ΠΕ18 Εκπαιδευτικού. / 

Στο σύνολο των πιο πάνω οργανικών θέσεων περιλαμβάνονται και 
μία θέση Διευθυντή και μία Υποδιευθυντή. 

Β. ΚΑΤΗΓΟΡΙΑ ΤΕ 

Κλάδος ΤΕ Επιμελητών, ^θέση μία (1). 

Οι λοιπές ανάγκες της Σχολής σε Διοικητικό-Λογιστικό, Τεχνικό, 
Βοηθητικό κ.λπ. προσωπικά και μέχρι της σύστασης αντιστοίχων θέ¬ 
σεων στη Σχολή καλύπτονται από προσωπικό του Νοσοκομείου στα 
πλαίσια του οποίου λειτουργεί η Σχολή ανάλογα με τις δυνατότητές του. 

Άρθρο 12 

Υπαλληλική κατάσταση προσωπικού 

1. Το εκπαιδευτικό προσωπικό της Σχολής διέπεται από τις διατά¬ 
ξεις του Ν. 1566/85 εκτός αν άλλως ορίζεται στο παρόν. 


2. Το υπόλοιπο προσωπικό της Σχολής εξομοιώνεται για την εν γένει 
υπαλληλική του κατάσταση με το νοσηλευτικό προσωπικό του Ιδρύμα¬ 
τος στο οποίο λειτουργεί η Σχολή και διέπεται από τις εκάστοτε ισχύου- 
σες σχετικές διατάξεις του υπαλληλικού κώδικα. 

Άρθρο 13 
Προσόντα διορισμού 

1. Τα ειδικά τυπικά προσόντα διορισμού για τους παρακάτω κλάδους 
που δεν καλύπτονται από το Π.Δ/γμα 194/88 (ΦΕΚ 84/Α/6.5.88) 
«Καθορισμός προσόντων διορισμού σε θέσεις των δημοσίων υπηρεσιών 
και νομικών προσώπων δημοσίου δικαίου», ορίζονται ως εξής: 

α. Κλάδος ΠΕΗ Εκπαιδευτικός, πτυχίο Α.Ε.Ι. σχολής Επιστημών 
Υγείας τμήματος νοσηλευτικής ή ισότιμο πτυχίο αντίστοιχης ειδικότη¬ 
τας σχολών της αλλοδαπής προτιμωμένων εκείνων που έχουν και πτυ¬ 
χίο Παιδαγωγικών σπουδών της ΣΕΛΕΤΕ ή πιστοποιητικό σπουδών σε 
θέματα τεχνικής της εκπαίδευσης, σχολών της αλλοδαπής διάρκειας 
τουλάχιστο ενός έτους, με εισαγωγικό μισθολογικό κλιμάκιο το 16ο και 
καταληκτικό το Ιο. 

β. Κλάδος ΠΕ17 Εκπαιδευτικός, πτυχίο των πρώην ανωτέρων σχο¬ 
λών αδελφών νοσοκόμων και επισκεπτριών 4ετούς φοίτησης αρμοδιό- 
τητος του Υπουργείου Υγείας, Πρόνοιας και Κοινωνικών Ασφαλίσεων, 
ή ισότιμο πτυχίο αντίστοιχης ειδικότητος σχολών της ημεδαπής ή αλλθΓ 
δαπής προτιμωμένων εκείνων που έχουν και πτυχίο Παιδαγωγικών 
σπουδών της ΣΕΛΕΤΕ ή πιστοποιητικό σπουδών σε θέματα τεχνικής 
της εκπαίδευσης σχολών της αλλοδαπής διάρκειας τουλάχιστο ενός 
έτους, με εισαγωγικό μισθολογικό κλιμάκιο το 17ο και καταληκτικό το 
2ο. 

γ. Κλάδος ΠΕΙ8 Εκπαιδευτικός, πτυχίο των πρώην ανωτέρων σχο¬ 
λών αδελφών νοσοκόμων 3ετούς φοίτησης αρμοδιότητος του Υπουρ¬ 
γείου Υγείας, Πρόνοιας και Κοινωνικών Ασφαλίσεων ή πτυχίο ΚΑΤΕΕ 
ή ΤΕΙ τμήματος νοσηλευτικής ή ισότιμο πτυχίο αντίστοιχης ειδικότητας 
της αλλοδαπής προτιμωμένων εκείνων που έχουν πτυχίο Παιδαγωγι¬ 
κών σπουδών της ΣΕΛΕΤΕ ή πιστοποιητικό σπουδών σε θέματα τεχνι¬ 
κής της εκπαίδευσης σχολών της αλλοδαπής διάρκειας τουλάχιστο ενός 
έτους με εισαγωγικό μισθολογικό κλιμάκιο το 17ο και καταληκτικό το 
2ο. 

2. Οι βαθμοί του Εκπαιδευτικού προσωπικού του παρόντος διακρίνο- 

νται σε Ά, Β’ και Γ’. Οι θέσεις όλων των βαθμών είναι σε κάθε κλάδο 
οργανικά ενιαίες. Εισαγωγικός βαθμός ορίζεται του καθηγητή ή εκπαι¬ 
δευτικού εργαστηρίου με βαθμό Γ'. Για την προαγωγή των εκπαιδευτι¬ 
κών όλων των κλάδων στο βαθμό Β', απαιτείται διετής υπηρεσία στο 
βαθμό Γ' και για την προαγωγή στο βαθμό Α’ εξαετής υπηρεσία στο 
βαθμό Β'. Γ ' 

3. ΚΛΑΔΟΣ ΤΕ ΕΠΙΜΕΛΗΤΩΝ 

Για τον κλάδο ΤΕ Επιμελητών εφαρμόζονται τα προσόντα που προ- 
βλέπονται στο άρθρο 9 του Π.Δ. 194/88 για την ειδικότητα νοσηλευτι¬ 
κής ή επισκεπτών και επισκεπτριών υγείας. 

Άρθρο 14 

Προϊστάμενοι υπηρεσιών 

1. Της Σχολής προΐσταται ο Διευθυντής. 

Ο Διευθυντής εισηγείται στο σύλλογο διδασκόντων της Σχολής κάθε 
θέμα αναφερόμενο στη λειτουργία της Σχολής, πλην των θεμάτων της 
καταστάσεως του προσωπικού της Σχολής. 

2. Του τμήματος σπουδών προΐσταται ο Υποδιευθυντής της Σχολής 
ή αν δεν υπάρχει Υποδιευθυντής, ο ανώτερος σε βαθμό από τους εκπαι¬ 
δευτικούς της Σχολής των Κλάδων ΠΕ14, ΠΕ17, ΠΕ18 ή αν υπάρ¬ 
χουν, ομοιόβαθμοι, εκείνος που ορίζεται με απόφαση του Διοικητικού 
Συμβουλίου του Νοσοκομείου ύστερα από γνώμη του Υπηρεσιακού 
Συμβουλίου. 

3. Του τμήματος Διοικητικού και Οικονομικών υποθέσεων προΐστα- 
ται υπάλληλος του κλάδου ΠΕ Διοικητικού - Λογιστικού ή ΤΕ Διοικητι¬ 
κού - Λογιστικού ή ΔΕ Διοικητικού - Λογιστικού σύμφωνα με τον Νόμο 
1586/86. 

4. Για την επιλογή του Διευθυντή και Υποδιευθυντή της Σχολής το 
οικείο υπηρεσιακό συμβούλιο κρίνει ως το τέλος Φεβρουάριου κάθε δεύ¬ 
τερου έτους τους εκπαιδευτικούς της Σχολής που έχουν τα προσόντα για 
τις παραπάνω θέσεις, καθώς και 2ετία στο βαθμό Α έως το τέλος του 
ίδιου σχολικού έτους. 

Άρθρο 15 

Τροφή - Ιματισμός Μαθητών - Προσωπικού 

1. Στους μαθητές της Σχολής παρέχονται οι διευκολύνσεις που ανα- 
φέρονται στο άρθρο 43 του Π.Δ. 192/82 (ΦΕΚ 30/3.3.82 τ.Α'). 

2. Στο προσωπικό της Σχολής παρέχεται πρωινό, πρόγευμα και 
γεύμα, εφόσον η εργασία του παρατείνεται πέρα της 1ης μ.μ., δείπνο δι¬ 
καιούται μόνο αν η εργασία του στη Σχολή παρατείνεται πέρα της 6ης 
μ.μ. 

3. Το Εκπαιδευτικό Προσωπικό δικαιούται τέσσερις (4) υπηρεσιακές 
στολές αμέσως μετά τη πρόσληψή του, δύο (2) ζευγάρια παπούτσια 
υπηρεσίας, μία (1) ζακέττα, δέκα (10) καλσόν (ετησίως), μία (1) 
μπέρτα όπως καθορίζεται από τις εκάστοτε διατάξεις με δυνατότητα 
ανανέωσης μιας στολής κάθε χρόνο. 

Τα ίδια δικαιούται και το Νοσηλευτικό Προσωπικό της Σχολής. 

Το Εκπαιδευτικό Προσωπικό επί πλέον δικαιούται μια στολή εξόδου 
πλήρη (χειμωνιάτικη και καλοκαιρινή), που ανανεώνεται όταν αυτό κρί- 
νεται απαραίτητο'από τον Διευθυντή. 

4. Το Τεχνικό και Βοηθητικό Προσωπικό δικαιούται στολές κατά τα 
προβλεπόμενα στην παράγραφο (3) του ίδιου άρθρου. 

5. Η κατά το παρόν άρθρο χορηγούμενη τροφή και στολή στο πιο 
πάνω προσωπικό της Σχολής παρέχεται για κάλυψη λειτουργικών ανα¬ 
γκών του Ιδρύματος και δεν αποτελεί μισθό ή άλλου είδους παροχή. 

Άρθρο 16 

Διδακτικό Προσωπικό 

1. Τα στο πρόγραμμα εκπαιδεύσεως προβλεπόμενα μαθήματα διδά¬ 
σκουν: # 

α. Το Εκπαιδευτικό προσωπικό της Σχολής. 

β. Επιτρέπεται η με ωριαία αντιμισθία ανάθεση θεωρητικής διδασκα¬ 
λίας μαθημάτων γενικής παιδείας, εργαστηριακών και κλινικών ασκή¬ 
σεων σε πρόσωπα που έχουν τα προβλεπόμενα από το Ν. 1566/85 
προσόντα, άρθρα 14, παράγρ. 1,17,18 και 19 στις πιο κάτω περιπτώ¬ 
σεις: 

βα. Όταν οι ώρες θεωρητικής διδασκαλίας μαθημάτων γενικής παι¬ 
δείας εργαστηριακών και κλινικών ασκήσεων είναι περιορισμένες και 
δεν δικαιολογούν το διορισμό μόνιμου εκπαιδευτικού προσωπικού και 

ββ. Όταν οι κατά πρόγραμμα ώρες διδασκαλίας δεν καλύπτονται 
από το μόνιμο εκπαιδευτικό προσωπικό που υπηρετεί στη Σχολή. 

γ. Επίσης επιτρέπεται όταν συντρέχουν οι προϋποθέσεις της προη¬ 
γούμενης παραγράφου η ανάθεση θεωρητικής διδασκαλίας, εργαστη¬ 
ριακών και κλινικών ασκήσεων και στο μόνιμο εκπαιδευτικό προσωπικό 

Σχολής, μέχρι δέκα (10) ώρες εβδομαδιαίως, με ωριαία αντιμισθία. 

2. Το ωρομίσθιο διδακτικό προσωπικό της Σχολής ορίζεται για κάθε 
σχολικό έτος μετά απ’ εισήγηση της Διεύθυνσης, με απόφαση του Διοι¬ 
κητικού Συμβουλίου του Νοσοκομείου που εγκρίνεται από το Υπουργείο 
Υγείας, Πρόνοιας και Κοινωνικών Ασφαλίσεων. 

3. Το πιο πάνω οριζόμενο διδακτικό προσωπικό πρέπει να ακολουθεί 
το υπό των Υπουργείων Υγείας, Πρόνοιας και Κοινωνικών Ασφαλίσεως 
και Εθνικής Παιδείας και Θρησκευμάτων οριζόμενο αναλυτικό πρό¬ 
γραμμα μαθημάτων, ολοκληρώνοντας τις παραδόσεις των σχετικών 
μαθημάτων μέσα στις τασσόμενες προθεσμίες. 

4. Στα υπό στοιχεία (β) και (γ) της πρώτης παραγράφου διδακτικό 
προσωπικό παρέχεται αντιμισθία κατά ώρα διδασκαλίας ή διενεργουμέ- 
νων εξετάσεων ίση προς το 1/70 των πάσης φύσεως αποδοχών του ει¬ 
σαγωγικού μισθολογικού κλιμακίου,του αντίστοιχου κλάδου, χωρίς 
προσαυξήσεις οικογενειακών βαρών σύμφωνα με τα προβλεπόμενα, 
στην παρ. 10 του άρθρου 17 του Ν. 1505/1984, που προστέθηκε με το 
άρθρο 7 παρ. 2 του Ν. 1810/1988 (ΦΕΚ 223). 

5. Το προσωπικό των εκπαιδευτικών κλάδων ΠΕ14, ΠΕ17 και 
ΠΕΙ8 δικαιούται κανονικής άδειας κατά την περίοδο των σχολικών 
διακοπών εφαρμοζομένων των περί απουσίας των Εκπαιδευτικών κει¬ 
μένων διατάξεων. Για το υπόλοιπο προσωπικό της Σχολής ισχύουν.οι 
περί κανονικών αναρρωτικών κ.λπ. αδειών διατάξεις του Υπαλληλικού 
Κώδικα. 

Άρθρο 17 
Μετεκπαίδευση 

1. Για τη μετεκπαίδευση του εκπαιδευτικού προσωπικού έχουν ανά¬ 


λογη εφαρμογή, οι διατάξεις του άρθρου 3’0 του Ν. 1566/85 (ΦΕΚ 
167). 

2. Για το υπόλοιπο προσωπικό εφαρμόζονται οι εκάστοτε ισχύουσες 
διατάξεις για μετεκπαίδευση των μόνιμων δημοσίων υπαλλήλων; 

Άρθρο 18 
Σήμα 

1. Οι απόφοιτοι της Σχολής υποχρεούνται να φέρουν σε ώρα υπηρε¬ 
σία επί του στήθους, αριστερά το διακριτικό σήμα της Σχολής τους, το 
οποίο απονέμεται σ’ αυτούς μαζί με το πτυχίο τους. ' 

2. Το διακριτικό σήμα της Σχολής είναι μεταλλική πλάκα της οποίας 
το μέγεθος, σχήμα και απεικόνιση καθορίζονται μία φορά |ίε απόφαση 
του Διοικητικού Συμβουλίου του Νοσοκομείου και με προηγούμενη ει¬ 
σήγηση της Διεύθυνσης της Σχολής. 

3. Στο πίσω μέρος του σήματος αναγράφεται ο αριθμός του Μη¬ 
τρώου της Σχολής. . 

Άρθρο 19 

Εσωτερικός Κανονισμός 

1. Ξεχωριστός εσωτερικός κανονισμός λειτουργίας της Σχολής, ρυθ¬ 
μίζει τις λεπτομέρειες εφαρμογής του παρόντος. / 

2. Ο κανονισμός αυτός συντάσσεται από το Διοικητικού Συμβούλιο 
του Νοσοκομείου. 

Άρθρο 20 
Στολή 

1. Η στολή είναι χρώματος λευκού. 

2. Το σχέδιο καθορίζεται με απόφαση του Διοικητικού Συμβουλίου 
που λαμβάνεται ύστερα από εισήγηση της Διεύθυνσης της Σχολής. 

3. Κάθε μαθητής φέρει στο αριστερό άνω τμήμα του'θώρακα πινα¬ 
κίδα στην οποία αναγράφεται με τα αρχικά η Σχολή και το ονοματεπώ¬ 
νυμο του μαθητού. 

Άρθρο 21 
Πτυχίο 

Οι απόφοιτοι των Μέσων Τεχνικών Επαγγελματικών Νοσηλευτικών 
Σχολών λαμβάνουν πτυχίο (άρθρο 64 Ν. 1566/85). 

Άρθρο 22 
Απονομή Βραβείων 

1. Καθιερώνεται η απονομή βραβείων στους τελειόφοιτους της Σχο¬ 
λής κατά την λήψη του πτυχίου. _ - 

2. Κάθε χρόνο με κοινή απόφαση του Διοικητικού Συμβουλίου του 
Νοσοκομείου και της Διεύθυνσης ορίζεται ο αριθμός των αποφοίτων της 
Σχολής στους οποίους απονέμεται χρηματικό βραβείο καθώς και το 
ύψος σε δραχμές του κάθε βραβείου. 

Τα χρηματικά βραβεία απονέμονται δι’ αποφάσεως της Διεύθυνσης 
της Σχολής λαμβανομένης με βάση την τελική γενική βαθμολογία και 
το επίπεδο της διαγωγής του μαθητού. 

3. Έπαινος. Θα ακολουθείται η διαδικασία της παραγρ. 2 του παρό¬ 
ντος. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος Προεδρικού Διατάγ¬ 
ματος. 

Αθήνα, 7 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ ΚΩΝ. ΓΙΑΤΡΑΚΟΣ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΓΕΩΡ. ΣΟΥΡΛΑΣ Β. ΜΠΕΚΙΡΗΣ 

( 2 ) 

Κύρωση και θέση σε ισχύ του 3ου Συμπληρώματος (Σ3) της Ελληνικής 
Φαρμακοποιίας, έκδοση IV. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

■· Έχοντας υπόψη: 

1. Τις διατάξεις: 

α. Του Ν.Δ. 1011 /71 «περί αναμορφώσεως της Ελληνικής Φαρμα¬ 
κοποιίας και εκδόσεως συμπληρωμάτων αυτής (ΦΕΚ 204 Α’)». 

β. Του άρθρου 3 παρ. 7 του Ν. 1316/83 «Ίδρυση, Οργάνωση και 
αρμοδιότητες του' Εθνικού Οργανισμού Φαρμάκων κ.λπ.» (ΦΕΚ 3 Α') 
όπως αντικαταστάθηκε με το άρθρο 24 περ. Α' περ. 1 του Ν. 1579/85 
(ΦΕΚ 217 Α') καθώς και τις διατάξεις του άρθρου 8 παρ. 1, 2 και 5 του 
ίδιου Νόμου. 

γ. Του Ν. 1425/84 «Κήρωση της σύμβασης για την Εκπόνηση Ευ¬ 
ρωπαϊκής Φαρμακοποιίας και άλλες διατάξεις» (ΦΕΚ 30 Α'). 

2. Τα Π.Δ. 

α. 148/7.3.89 «Κύρωση και θέση σε ισχύ της Ελληνικής Φαρμακο¬ 
ποιίας έκδοση IV» (ΦΕΚ 70 Α'). 

β. 169/10.4.90 «Κύρωση και θέση σε ισχύ του 1ου Συμπληρώμα¬ 
τος (ΣΙ) της Ελληνικής Φαρμακοποιίας έκδοση IV» (ΦΕΚ 61 Α'). 

γ. 252/21.6.91 «Κύρωση και θέση σε ισχύ του 2ου Συμπληρώμα¬ 
τος (Σ2) της Ελληνικής Φαρμακοποιίας, έκδοση IV» (ΦΕΚ 94 Α’). 

3. Την απόφαση αρ. Α6/6381/84 του Υπουργού Υγείας, Πρόνοιας 
και Κοινωνικών Ασφαλίσεων «περί συνθέσεως, λειτουργίας κλπ. της 
Επιτροπής Φαρμακοποιίας και της Επιτροπής Ανεπιθυμήτων Ενερ¬ 
γειών» (ΦΕΚ 644 Β’). 

4. Την πράξη του ΔΣ/ΕΟΦ αριθ. 0-25/1η/4.3.92 έγκριση 3ου συ¬ 
μπληρώματος (Σ3) της Ελληνικής Φαρμακοποιίας IV. 

5. Την γνωμοδότηση αριθ. 286/1992 του Συμβουλίου της Επικρά¬ 
τειας με πρόταση του Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

1 Άρθρο 1 

Κυρώνεται και τίθεται σε ισχύ το 3ο Συμπλήρωμα (Σ3) της Ελληνι¬ 
κής Φαρμακοποιίας έκδοση IV που καταρτίστηκε από τον Εθνικό Ορ¬ 
γανισμό Φαρμάκων. 

Άρθρο 2 

Τα κείμενα της κυρωθείσας με το Π.Δ. 106/74 ΦΕΚ 33 Α' Ελληνι¬ 
κής Φαρμακοποιίας III, που αναφέρονται στον πίνακα VIII, Ε1 του 3ου 
Συμπληρώματος της Ελληνικής Φαρμακοποιίας IV παύουν να ισχύουν. 

Άρθρο 3 

Η ισχύς του Π. Δ/γματος αυτού αρχίζει από της δημοσιεύσεως στην 
Εφημερίδα της Κυβερνήσεως. 

Στον Υπουργό Υγείας, Πρόνοιας και Κοινωνικών Ασφαλίσεων ανατί¬ 
θεται η δημοσίευση και εκτέλεση αυτού. 

Αθήνα, 7 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ, ΣΟΥΡΛΑΣ 


Α ΠΟΦΑΣΕΙ Σ 

( 3 ) 

(Συνεδρίαση 505/23.7.92, θέμα 3) 

Έγκριση ίδρυσης και λειτουργίας υποκαταστήματος από την Τράπεζα 

Χίου στη Σόφια Βουλγαρίας. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 

ΘΕΜΑΤΩΝ I- 

Αφού έλαβε υπόψη: 

α) τις διατάξεις των άρθρων 1 και 2 (εδάφ. 4) του ΑΝ 1665/51 
«περί λειτουργίας και ελέγχου Τραπεζών», 

β) το από 18.6.92 (ΑΠ 7915) έγγραφο της Τράπεζας Χίου, 

γ) τη σχετική εισήγηση, της Γενικής Επιθεώρησης Τραπεζών, απο¬ 
φάσισε . τα ακόλουθα: 

Παρέχει την έγκρισή της για την ίδρυση και λειτουργία από την Τρά¬ 
πεζα Χίου ενός (1) υποκαταστήματος στη Σόφια Βουλγαρίας. 

Η ίδρυση και λειτουργία του ανωτέρω υποκαταστήματος θα πρέπει 
να πραγματοποιηθεί το αργότερο μέχρι 31.12.93. Στην αντίθετη περί¬ 
πτωση η παρεχόμενη με την παρούσα απόφαση έγκριση, παύει να 
ισχύει. 

Το ύψος του χορηγούμενου συναλλάγματος για την κάλυψη των δα¬ 
πανών ίδρυσης και λειτουργίας του παραπάνω υποκαταστήματος καθο¬ 
ρίζεται από την Επιτροπή Συναλλάγματος της Τράπεζας της Ελλάδος. 

Η Τράπεζα Χίου υποχρεούται εντός δεκαπέντε (15) ημερών από την 
έναρξη λειτουργίας του εν λόγω υποκαταστήματος να την (αναγγείλει 
στην Τράπεζα της Ελλάδος (Διευθύνσεις Νομισματικής Πολιτικής και 
Τραπεζικών Εργασιών, Γενικής Επιθεώρησης Τραπεζών και Ελέγχου 
για την Εφαρμογή Συναλλαγματικών Κανόνων) προσδιορίζοντας την 
ακριβή διεύθυνση του τόπου εγκατάστασής του καθώς και τα πρόσωπα 
που θα το επανδρώσουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο. Πρόεδρος Τα Μέλη Η Γραμματέας . 

Ακριβές αντίγραφο 

Αθήνα, 30 Ιουλίου 1992 
Η Γραμματέας 
Μ. ΚΑΡΑΜΠΕΛΑ 

-♦- 

(4) 

(Συνεδρίαση 503/2.7.92, θέμα 4) 

Έγκριση ίδρυσης Γραφείου Αντιπροσωπείας (ΚβρΓβδβηΙβΙΐνε ΟίΓιοε) 
από την Εγνατία Τράπεζα στη Σόφια Βουλγαρίας. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) το από 26.3.92 (ΑΠ 7523( έγγραφο της Εγνατίας Τράπεζας, 

β) την από 23.6.92 (ΑΠ 7975) σχετική εισήγηση της Γενικής Επι¬ 
θεώρησης Τραπεζών. 

γ) τις διατάξεις τωιάρθρων 1 και 2 (εδαφ. 4) του ΑΝ 1665/51 «περί 
λειτουργίας και ελέγχου Τραπεζών», αποφάσισε: 

Να εγκρίνει την ίδρυση από την Εγνατία Τράπεζα Γραφείου Αντιπροσω¬ 
πείας στη Σόφια Βουλγαρίας. 

Το ύψος του χορηγούμενου συναλλάγματος για την κάλυψη των δα¬ 
πανών. εγκατάστασης και λειτουργίας του παραπάνω Γ ραφείου θα κα¬ 
θορίζεται, από την Επιτροπή Συναλλάγματος της Τράπεζας της Ελλά¬ 
δος, μετά από σχετική αίτηση της Εγνατίας Τράπεζας. . 

Η εν λόγω τράπεζα έχει υποχρέωση μέσα σε δεκαπέντε (15) ημέρες 
από την έναρξη λειτουργίας του ανωτέρω Γραφείου Αντιπροσωπείας να 
την αναγγείλει στην Τράπεζα της Ελλάδος (Διεύθυνση Νομισματικής 
Πολιτικής και Τραπεζικών Εργασιών) προσδιορίζοντας την ακριβή 
διεύθυνση του τόπου εγκατάστασής του, καθώς και τα πρόσωπα που θα 
το επανδρώσουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 30 Ιουλίου 1992 
Η Γραμματέας 
Μ. ΚΑΡΑΜΠΕΑΑ 

- 4 - 

( 5 ) 

(Συνεδρίαση 504/16.7.92, θέμα 4) 

Έγκριση παράτασης της προθεσμίας έναρξης λειτουργίας υποκαταστή¬ 
ματος της Τράπεζας ΙΝΤΕΚΒΑΝΚ ΕΛΛΑΔΟΣ. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) τις διατάξεις των άρθρων 1 και 2 (εδάφιο 4) του ΑΝ 1665/51 
«περί λειτουργίας και ελέγχου τραπεζών», 

β) ί) την απόφαση ΕΝΠΘ 466/4/21.1.91 με την οποία εγκρίθηκε η 
ίδρυση από την Τράπεζα ΙΝΤΕΚΒΑΝΚ ΕΛΛΑΔΟΣ τεσσάρων (4) υπο¬ 
καταστημάτων, σε τόπους επιλογής της, με προθεσμία έναρξης λειτουρ- · 
γίας μέχρι 31.12.91, και 

ϋ) την απόφαση ΕΝΠΘ 493/11/3.2.92, με την οποία η αρχική 
προθεσμία έναρξης λειτουργίας παρατάθηκε μέχρι 30.6.92, 

γ) το 915/26.6.92 (ΑΠ 8015) έγγραφο της Τράπεζας ΙΝΤΕΚ- 
ΒΑΝΚ ΕΛΛΑΔΟΣ, αποφάσισε: 

να εγκρίνει τη μέχρι 31 Δεκεμβρίου 1992 περαιτέρω παράταση της 
προθεσμίας έναρξης λειτουργίας ενός (1) υποκαταστήματος της τράπε¬ 
ζας ΙΝΤΕΚΒΑΝΚ ΕΛΛΑΔΟΣ, σε τόπο επιλογής της, η ίδρυση του 
οποίου εγκρίθηκε με την προαναφερόμενη απόφαση. 

’ Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, "30 Ιουλίου 1992 
Η Γραμματέας 
Μ. ΚΑΡΑΜΠΕΑΑ 

-♦- 

(6) 

(Συνεδρίαση 504/16.7.92, θέμα 6) 

Συμπλήρωση της απόφασης ΕΝΠΘ 492/2/27.1.92. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) την απόφαση ΕΝΠΘ 492/2/27.1.92, σχετικά με την ίδρυση και 
λειτουργία ανταλλακτηρίων συναλλάγματος στην Ελλάδα από ανώνυ¬ 
μες εταιρείες που δεν αποτελούν πιστωτικά ιδρύματα, αποφάσισε: 

Να συμπληρώσει την απόφαση ΕΝΠΘ 492/2/27.1.92 (παρ. 4 και 
6) και να καθορίσει ότι: 

«4. Τα αποκτώμενα, σύμφωνα με τα πιο πάνω ποσά συναλλάγματος 
εκχωρούνται υποχρεωτικά από τις εταιρείες ανταλλακτηρίων συναλ¬ 
λάγματος εντός τριών (3) εργασίμων ημερών από της αποκτήσεώς τους 
σε εξουσιοδοτημένες για τη διενέργεια πράξεων επί συναλλάγματος τρά¬ 
πεζες. 

Εφόσον το σύνολο του αγορασθέντος συναλλάγματος εκάστου ανταλ- 
λακτηρίου υπερβαίνει το ισότιμο των ΕΘΙ! 20.000, η εκχώρησή του 
στις ως άνω τράπεζες θα γίνεται εντός της επομένης εργάσιμης ημέ¬ 
ρας». 

«6. Σε κάθε ανταλλακτήριο συναλλάγματος και σε εμφανές σημείο θα 
οιναγράφονται κάθε εργάσιμη ημέρα σε αναλυτικό πίνακα οι χρησιμο¬ 


ποιούμενες ισοτιμίες οι οποίες θα διαμορφώνονται ελεύθερα από τις 
εταιρείες και τα ποσά ή τα ποσοστά των τυχόν εισπραττομένων προμη¬ 
θειών που επίσης θα διαμορφώνονται ελεύθερα από τις εταιρείες». 

Κατά τα λοιπά οι διατάξεις της απόφασης ΕΝΠΘ 492/2/27.1.92 
παραμένουν αμετάβλητες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 30 Ιουλίου 1992 
Η Γραμματέας 
Μ. ΚΑΡΑΜΠΕΑΑ 

( 7 ) 

Πράξη Διοικητή αριθ. 2096α/30.6.92 
(Άρθρο 1 του Ν. 1266/82) 

Παράταση της προθεσμίας κατάθεσης στην Τράπεζα της Ελλάδος του 

μετοχικού κεφαλαίου της υπό ίδρυση «ΕΥΡΩΠΑΪΚΗΣ ΛΑΪΚΗΣ 

ΤΡΑΠΕΖΑΣ» Α.Ε. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) την απόφαση ΕΝΠΘ 500/12/10.6.92 με την οποία εγκρίθηκε η 
παράταση της προθεσμίας σύστασης και έναρξης λειτουργίας της υπό 
ίδρυση «ΕΥΡΩΠΑΪΚΗΣ ΛΑΪΚΗΣ ΤΡΑΠΕΖΑΣ» Α.Ε., 

γ) το από 26.6.92 έγγραφο της ΛΑΪΚΗΣ ΚΥΠΡΙΑΚΗΣ ΤΡΑΠΕ¬ 
ΖΑΣ, αποφάσισε: 

να τροποποιήσει την παράγραφο (α) της πιο πάνω απόφασης και να 
καθορίσει ότι η καταληκτική ημερομηνία κατάθεσης του μετοχικού κε¬ 
φαλαίου (δρχ. 5.500.000.000) της υπό ίδρυση «ΕΥΡΩΠΑΪΚΗΣ ΛΑΪ¬ 
ΚΗΣ ΤΡΑΠΕΖΑΣ» Α.Ε. μετατίθεται από 30.6.92 στην 31.7.92. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 


Πράξη Διοικητή αριθ. 2105/29.7.92 
(Άρθρο 1 του Ν. 1266/82) 

* 

Άρση περιορισμών στη χορήγηση συναλλάγματος από τις εξουσιοδοτη¬ 
μένες Τράπεζες για διάφορες συναλλαγές. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) την ΠΔ/ΤΕ 1976/91 με την οποία καθορίζονται οι όροι και προϋ¬ 
ποθέσεις χορήγησης συναλλάγματος για την εξυπηρέτηση δανείων σε 
συνάλλαγμα που συνάπτουν ελληνικές επιχειρήσεις στην ημεδαπή και 
την αλλοδαπή, και ειδικότερα την παρ. Α1 της εν λόγω Πράξης όπου 
ορίζεται ότι «η εξυπηρέτηση των δανείων κατά κεφάλαιο αρχίζει υπο¬ 
χρεωτικά μετά την παρέλευση τουλάχιστον δώδεκα (12) μηνών από 
κάθε ανάληψη», 

γ) τις ΠΔ/ΤΕ 1933/91 και 2092/92 περί χορηγήσεως συναλλάγ¬ 
ματος σε κατοίκους Ελλάδος για την αγορά μετοχών, ομολογιών και 
μεριδίων που εκδίδονται από νομικά πρόσωπα που εδρεύουν στο εξωτε¬ 
ρικό και ειδικότερα τον όρο των εν λόγω Πράξεων που καθορίζει ότι η 
αρχική διάρκεια των αγοραζομένων τίτλων δεν μπορεί να είναι μικρό¬ 
τερη των δύο ετών και 

δ) τη σκόπιμη απλούστεσης της διαδικασίας και καθορισμού ενιαίου 
πλαισίου όρων και προϋποθέσεων κατά τη χορήγηση συναλλάγματος 

για τήν κάλυψη των πιο πάνω συναλλαγών, αποφάσισε τα ακόλουθα: 

1. Η ΠΔ/ΤΕ 1976/91 τροποποιείται και συμπληρώνεται ως εξής: 

Επιτρέπεται εφεξής η χρεωλυτική εξυπηρέτηση δανείων σε συνάλ¬ 
λαγμα των κατηγοριών που αναφέρονται στην εν λόγω Πράξη, πριν από 
την παρέλευση έτους από την ενεργοποίηση των σχετικών δανειακών 
συμβάσεων, εφόσον η μέση διάρκεια του δανείου (ΑνβΓ3§6 Ιεπτι) υπερ¬ 
βαίνει το έτος. 

2. Επιτρέπεται η χορήγηση συναλλάγματος σε κατοίκους Ελλάδος, 
για την εξόφληση υποχρεώσεών τους στο εξωτερικό από δάνεια προσω¬ 
πικού χαρακτήρα, με την προϋπόθεση ότι τα δάνεια αυτά έχουν συνα- 
φθεί κατά τον χρόνο που οι ενδιαφερόμενοι είχαν την ιδιότητα του κατοί¬ 
κου εξωτερικού (στους τελευταίους περιλαμβάνονται και οι πρώην φοι¬ 
τητές εξωτερικού). 

3. Τροποποιούνται η παρ. Ια της ΠΔ/ΤΕ 1933/91 και η ΠΔ/ΤΕ 
2092/92 και στο εξής επιτρέπεται η χορήγηση συναλλάγματος για την 
αγορά στο εξωτερικά από κατοίκους Ελλάδος τίτλων (εντόκων γραμμα¬ 
τίων, ομολογιών, κλπ.) αρχικής διάρκειας ενός έτους και άνω. 

4. Επιτρέπεται σε κατοίκους εξωτερικού η επανασυναλλαγματοποί- 
ηση (και επανεξαγωγή) δραχμών που προήλθαν από εισαγωγή συναλ¬ 
λάγματος για άμεση επένδυση ή αγορά ακινήτων, εφόσον ο σκοπός για 
τον οποίο εισήχθησαν δεν πραγματοποιήθηκε. Η επανασυναλλαγματο- 
ποίηση θα γίνεται με ισόποση ακύρωση της σχετικής Βεβαίωσης Αγο¬ 
ράς Συναλλάγματος (Β.Α.Σ.). 

5. Η χορήγηση του συναλλάγματος από τις εξουσιοδοτημένες τράπε¬ 
ζες γίνεται με βάση δικαιολογητικά από τα οποία προκύπτει η νομιμό¬ 
τητα και η αυθεντικότητα των συναλλαγών. 

6. Η Τράπεζα της Ελλάδος περιορίζεται στη διενέργεια κατασταλτι¬ 
κών συναλλαγματικών ελέγχων. 

Η Διεύθυνση Διεθνών Συναλλαγών εξουσιοδοτείται για παροχή διευ- 
κρινήσεων. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 


(9) 

Πράξη Διοικητή αριθ. 2108/31.7.92 
(Άρθρο 1 του Ν. 1266/82) 

Τροποποίηση της ΠΔ/ΤΕ 1253/2.3.88 που αφορά τους όρους λει¬ 
τουργίας του στεγαστικού ταμιευτηρίου στις τράπεζες Εθνική Κτη¬ 
ματική και Εθνική Στεγαστική. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις»^ 
β) την πιο πάνω ΠΔ/ΤΕ 1253/2.3.88, 

γ) την ΠΔ/ΤΕ 1955/2.7.91 που καθορίζει τους κανόνες που διέ- 
πουν τη χορήγηση δανείων σε δραχμές από πιστωτικά ιδρύματα που 
λειτουργούν στην Ελλάδα, 

δ) το περιεχόμενο του από 3.6.92 (ΑΠ 7879) εγγράφου της Εθνικής 
Κτηματικής Τράπεζας της Ελλάδος, 

ε) την σκοπιμότητα καθορισμού όρων λειτουργίας του θεσμού του 
στεγαστικού ταμιευτηρίου που διευρύνουν το πεδίο εφαρμογής του και 
ανταποκρίνονται στις σημερινές συνθήκες της αγοράς, αποφάσισε: 

να τροποποιήσει τις σχετικές διατάξεις της ΠΔ/ΤΕ 1253/2.3.88 
και να καθορίσει τα εξής: 

1) Τα έναντι λογαριασμών καταθέσεων στεγαστικού ταμιευτηρίου σε 
δραχμές και συνάλλαγμα δάνεια των κτηματικών τραπεζών για από¬ 
κτηση κατοικίας ή επαγγελματικής στέγης καλύπτουν και τις ειδικότε¬ 
ρες σχετικές δαπάνες που αναφέρονται στις παρ. Β/1 και Β/2 της 
ΠΔ/ΤΕ.1955/2.7.91. 

2) Το ανώτατο όριο δανεισμού κατά καταθέτη, έναντι λογαριασμών 
καταθέσεων στεγαστικού ταμιευτηρίου σε δραχμές, αναπροσαρμόζεται 
στο ποσό των δραχμών δέκα πέντε εκατομμυρίων (δρχ. 
15.000.000). 

3) Διευκρινίζεται ότι οι διατάξεις της ΠΔ/ΤΕ 1253/2.3.88 διέπουν 
γενικά τους όρους λειτουργίας του στεγαστικού ταμιευτηρίου όλων των 
κτηματικών τραπεζών. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕϋΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52:48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε νο γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 
β) » » » Β' 

γ) » » » Γ’ 

δ) » » » Δ’ 

ε) » » » Αν 

στ) » » » Ν. 

ζ) » » » Π/ 

η) » » » Δε 

θ) » » » Αν 

ι) » » » Α. 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


13.000 

23.000 

7.000 

22.000 

15.000 

7.000 

4.000 

7.000 

2.000 

50.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 






















